Þuríður Sigurðardóttir

Þuríður Sigurðardóttir  (f. 23. janúar 1949) í Reykjavík er íslensk söngkona og myndlistarmaður.

Æviágrip 
Þuríður Svala Sigurðardóttir fæddist í Reykjavík. Foreldrar hennar eru Sigurður Ólafsson söngvari (f. 4. desember 1916, d. 13. júlí 1993) og Inga Valfríður Einarsdóttir, kölluð Snúlla (f. 10. nóvember 1918). Þuríður ólst upp ásamt fimm systkinum við söng og hestamennsku í Laugarnesinu í Laugarnesbænum, sem stóð á móts við þar sem nú eru gatnamót Sæbrautar og Laugarnesvegar.

Tónlistarferill 
Árið 1965 sagði söngurinn til sín og Þuríður hóf upp raust sína á skemmtistaðnum Lídó. Hún sló í gegn og var drifin í stúdíó þar sem hún söng með hljómsveitinni Lúdó og Stefáni lagið „Elskaðu mig“ inn á plötu. Lagið varð geysivinsælt og framtíðin brosti við hinni sextán ára gömlu söngkonu. Í framhaldinu hóf hún að syngja með Hljómsveit Magnúsar Ingimarssonar og varð það að fimm ára farsælu samstarfi. Hljómsveitin lék einkum á skemmtistaðnum Röðli (við Brautarholt) sem var opinn alla daga vikunnar. Ásamt Þuríði söng Vilhjálmur Vilhjálmsson með hljómsveitinni. Árið 1969 kom út fyrsta tveggja laga sólóplata Þuríðar með lögunum, „Ég ann þér enn“ og „Ég á mig sjálf“. Platan og söngurinn hlutu lof gagnrýnenda og í vinsældakosningum var hún valin „vinsælasta söngkona ársins“ og platan „hljómplata ársins“. Eftir árin með Hljómsveit Magnúsar Ingimarssonar söng Þuríður með ýmsum hljómsveitum og listamönnum svo sem: Ragnari Bjarnasyni, Gunnari Þórðarsyni, Jóni Páli Bjarnasyni, Tríó Hjörleifs Valssonar, hljómsveitinni Vanir menn og Pálma Gunnarssyni í hljómsveitinni Íslandía. 

Þuríður og Pálmi felldu hugi saman og rugluðu reitum. Saman gáfu þau út tvær hljómplötur: Þuríður og Pálmi syngja lög eftir Gunnar Þórðarson sem kom út hjá SG hljómplötum 1972 og Þuríður og Pálmi sem kom út hjá Fálkanum 1973.

Feðgin syngja saman 
Árið 1971 kom út á vegum SG hljómplatna tólf laga platan Feðginin Sigurður Ólafsson og Þuríður Sigurðardóttir syngja saman, SG 042.

Útgefið efni

SG-hljómplötur 

45 snúninga
 SG 513 - Lúdó Sextett, Stefán Jónsson, Þuríður Sigurðardóttir - Er nokkuð eðlilegra / Ég bíð ein // Laus og liðugur / Elskaðu mig (1966) 
 SG 531 - Hljómsveit Magnúsar Ingimarssonar, Þuríður og Vilhjálmur - Ég bið þig / S.O.S. ást í neyð // Ég er í ofsa stuði / Bónorðið (1968) 
 SG 539 - Þuríður Sigurðardóttir - Ég á mig sjálf // Ég ann þér enn (1969) 
 SG 547 - Þuríður Sigurðardóttir - Í okkar fagra landi / Vinur kær (1970) 

Breiðskífur
 SG 042 - Sigurður og Þuríður - Feðgin syngja saman (1971) 
 SG 054 - Þuríður og Pálmi - Þuríður og Pálmi syngja lög eftir Gunnar Þórðarson (1972) 
 SG 071 - Þuríður Sigurðardóttir – Fjórtán vinsæl lög  (1973)

Fálkinn 
Breiðskífur
 MOAK 31 -  Þuríður og Pálmi - Þuríður og Pálmi (1973)

Safnplötur 
 Af einskærri Sumargleði – Sumargleðin ýmsir flytjendur - Steinar hf - 1984
 Við sem heima sitjum, lög Bjarna Hjartarsonar, ýmsir flytjendur - 1984
 Sumargleði, ýmsir flytjendur Sumargleðinnar -
 Danslagakeppni Hótel Borgar, ýmsir flytjendur, Ólafur Laufdal - 1986
 Logadans, Lýður Ægisson - Lýður Ægisson - 1989
 Aftur til fortíðar 60-70  Útgáfufélagið Steinar - 1990
 Landslagið 1991 Úgefandi PS músík - 1991
 Ég veit þú kemur - Þjóðhátíðarlögin vinsælu – Útgefandi: Sena - 1991
 Endurminningar - Útgefandi Spor 1992
 Lagasafnið 4 - ýmsir flytjendur Útgefandi: Stöðin  - 1993
 Stelpurnar okkar 1944 - 1969 Útgefandi: Spor - 1994
 Gæðamolar - 1996
 Svona var á Sigló  - ýmsir flytjendur Útgefandi: Laugarásvideo ehf, Leó R. Ólason - 1997
 Liðnar stundir - Frændurnir Bjarni frá Geysi og Eiríkur frá Bóli -  ýmsir flytjendur  - 1998
 Ljúft og létt – Útgefandi: Sena - 2000
 Gleðileg jól -  Útgefandi: Geimsteinn - 2000
 Pottþétt hinsegin – Útgefandi Skífan - 2002
 Sólglit í skýjum – Bjarni frá Geysi, Skálholtskórinn og Þuríður Sigurðardóttir  - 2002
 Sigurður Ólafsson, Þín minning lifir Útgefandi: Skífan - 2003 
 Curriculum Vitae, lög Ragnars Kristins Krisjánssonar, Útgefandi Ragnar Kristinn - 2004
 Horft til baka – Bjarni Sigurðsson frá Geysi, ýmsir flytjendur - 2004
 Svona var 1966 - Útgefandi: Íslenskir tónar - 2005
 Óskastundin 4 Lög valin af Gerði G. Bjarklind – Útgefandi Íslenskir tónar - 2005
 Í brekkunni - Á Þjóðhátíð í Eyjum - 2007
 Svona var 1969 - Útgefandi: Íslenskir tónar - 2008
 Svona var 1970 – Útgefandi: Íslenskir tónar - 2008
 Svona var 1971 – Útgefandi: Íslenskir tónar - 2008
 Svona var 1973 – Útgefandi: Íslenskir tónar - 2008 
 Fallegur dagur,  Ragnar Kristinn, Útgefandi: Þingberg ehf - 2008
 100 íslenskar ballöður - Útgefandi: Íslenskir tónar - 2009
 100 íslensk 70‘s lög - 2009
 Íslenskt 60s -
 Manstu gamla daga – Vinsæl lög frá 1960 - 1969
 Jólaplata Björgvins Halldórssonar -
 SG hljómplötur - Þriggja diska safn í tilefni 50 ára afmælis SG hljómplatna - Sena 2014

Tilvísanir

Tenglar 
 - Þuríður Sigurðardóttir - Myndlist
 - Þuríður Sigurðardóttir - Myndlist 
 - Þuríður Sigurðardóttir - Tónlist
 - Þuríður Sigurðardóttir - Tónlist
 - Þuríður Sigurðardóttir - Tónlist
 - Þuríður Sigurðardóttir - Tónlist
 http://www.icelandicmusic.com/Music/Album/4547/sigurdur_olafsson/thin_minning_lifir/
 Glatkistan

Íslenskir tónlistarmenn
Íslenskir söngvarar

Íslenskar konur
Íslenskir myndlistarmenn
Íslenskar söngkonur